Magne Malmanger

Magne Malmanger (1932–2023) var en norsk kunsthistoriker og professor emeritus ved Universitetet i Oslo. Han var forfatter av en rekke fagbøker i kunsthistorie.

Malmanger ble mag.art. i kunsthistorie ved Universitetet i Oslo i 1958. Han hadde studieopphold ved Wadham College i Oxford i 1956–1957 og ved Warburg Institute i London i 1962. Han tok doktorgraden i 1982 på avhandlingen Norsk malerkunst fra klassisisme til tidlig realisme. I den forbindelse bidro Malmanger sterkt til en revurdering av nasjonalromantikken som epoke ved at det nasjonale ble tillagt mindre vekt.Ingrid Røynesdal, Stina Høgkvist og Øystein Ustvedt: Magne Malmanger (1932-2023) - Minneord i Aftenposten 2. januar 2024 

 Engasjement 
Fra 1959 var Malmanger knyttet til Universitetet i Oslo (UiO) som hjelpelærer i kunsthistorie og logikk, deretter som vitenskapelig assistent ved Institutt for kunsthistorie og klassisk arkeologi fra 1961 og forskningsstipendiat NAVF fra 1964. Malmanger har vært knyttet til Det norske institutt i Roma i to perioder. Fra 1968 til 1974 var han vitenskapelig sekretær der før han i 1974 ble førstekonservator ved Nasjonalgalleriet. Fra 1990 til 1996 var han professor og bestyrer for Institutt for kunsthistorie og klassisk arkeologi ved UiO.  

Malmanger var med i juryen på 100 norske professorer som i 1998 valgte ut Bokklubbens Kulturbibliotek. I tillegg til å være en produktiv forfatter med mange fasetter i sitt forfatterskap, har han også vært svært aktiv i kunstdebatt, blant annet som kunstkritiker i Dagbladet. Hans interessefelt spente over et vidt felt innen norsk og europeisk kunsthistorie. 

 Utmerkelser 
Malmanger ble i 2006 utnevnt til ridder av Republikken Italias fortjenstorden.Dettaglio decorato , Presidente della Repubblica. I 2017 ble han utnevnt til kommandør av St. Olavs Orden for innsats for kunsthistorie og billedkunst.

 Bibliografi 

 Kunsten og det skjønne, vesterlandsk estetikk og kunstteori fra Homer til Hegel, Oslo 2000, ISBN 82-03-18309-3
 Form og forestilling – Essays i utvalg ved Steinar Gjessing og Nils Messel 1982 ISBN 82-05-13347-6
 Kunsthistorier – Essays i utvalg ved Vilde M. Horvei, Ina Johannesen, Knut Ljøgodt, Victor Plahte Tschudi og Nicolai Strøm-Olsen 2017, ISBN 978-82-690736-0-7

 Familie 
Magne Malmanger var gift med Marit Lange, som var seniorforsker ved Nasjonalmuseet.

 Referanser 

 Eksterne lenker 
 Malmangers forelesning til Humanioradagene 1998: Når ideer tar menneskelig skikkelse i billedkunsten
 Malmanger om «Museumsbråket» på Nasjonalmuseet for kunst, arkitektur og design i 2005

Kategori:Norske professorer i kunsthistorie
Kategori:Professorer ved Universitetet i Oslo
Kategori:Norske sakprosaforfattere
Kategori:Medlemmer av Det Norske Videnskaps-Akademi
Kategori:Fødsler i 1932
Kategori:Personer tilknyttet Nasjonalmuseet
Kategori:Kommandører av St. Olavs Orden
Kategori:Personer fra Bergen kommune